Diari Oficial de la Generalitat Valenciana


Sumari del DOGV 4028, del 25-06-2001 (2001/6021)

RESOLUCIÓ de 4 de juny de 2001, de la Conselleria de Benestar Social, per la qual es modifiquen els crèdits que han de finançar les ajudes convocades mitjançant l'Ordre de 5 de desembre de 2000, de la Conselleria de Benestar Social, i determinats per la Resolució de 15 de febrer de 2001 (DOGV núm. 3.901, de 20 de desembre de 2000).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4028

Data del DOGV
:   25-06-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/6021


Data del document
:   04-06-2001

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * discapacitat
    * suport econòmic
    * ajuda als discapacitats

RESOLUCIÓ de 4 de juny de 2001, de la Conselleria de Benestar Social, per la qual es modifiquen els crèdits que han de finançar les ajudes convocades mitjançant l'Ordre de 5 de desembre de 2000, de la Conselleria de Benestar Social, i determinats per la Resolució de 15 de febrer de 2001 (DOGV núm. 3.901, de 20 de desembre de 2000). [2001/S6021]
  
L'Ordre de 5 de desembre de 2000, de la Conselleria de Benestar Social, per la qual es regulen i es convoquen ajudes en matèria de serveis socials en el sector de discapacitats per a l'exercici 2001, publicada en el Diari Oficial de la Generalitat Valenciana número 3.901, de data 20 de desembre de 2000, (modificada per l'Ordre de 17 de gener de 2001, DOGV núm. 3.928, de data 30 de gener de 2001), va ser tramitada d'acord amb el que disposa l'Ordre de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de despesa i queda condicionat el finançament de les esmentades ajudes a l'aprovació dels crèdits corresponents.
  
Aprovada i publicada la Llei 12/2000, de 28 de desembre, de Pressupostos de la Generalitat Valenciana, per a l'exercici 2001 (DOGV núm. 3.907, de data 29 de desembre de 2000), en aplicació del que estableix la disposició addicional tercera de la citada Ordre, i d'acord amb el que preceptua l'article 47.11 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana, es va procedir mitjançant Resolució de 15 de febrer de 2001 (DOGV núm. 3.901, de 20 de desembre de 2000) a donar publicitat als crèdits i a les línies de subvenció destinades a finançar les ajudes regulades per l'Ordre de 5 de desembre de 2000, de la Conselleria de Benestar Social,
  
Finalment, transcorreguda una part de l'exercici pressupostari i ateses les sol·licituds d'ajudes presentades, resulta necessària una nova redistribució dels crèdits, cal minorar aquelles línies de subvenció en què les necessitats han sigut menors de les previstes.
  
Per tant, en base al que s'ha exposat i en compliment de l'últim paràgraf de la resolució citada, resolc:
  
Primer
  
Modificar la quantia del crèdit destinat a finançar l'Ordre de 5 de desembre de 2000, de la línia de subvenció que a continuació es detalla:
  
Denominació: Serveis socials especialitzats malalts mentals
  
- Línia de subvenció: T2190/2001
  
- Consignació pressupostària: minoració de 76.814.304 pessetes (201.374,24 euros) i passa de 448.580.756 pessetes (1.670.957,57 euros) a 602.128.325 pessetes (1.469.583,33 euros)
  
- Procedència i quantia dels fons:
  
Propis: 472.988.664. pessetes (1.469.583,33 euros)
  
Segon.
  
Publicar aquesta resolució en el Diari Oficial de la Generalitat Valenciana.